

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД ӨӨРЧЛӨЛТ**

**ОРУУЛАХ ХЭРЭГЦЭЭ, ШААРДЛАГЫГ УРЬДЧИЛАН ТАНДАН**

**СУДАЛСАН ТУХАЙ ТАЙЛАН**

**УЛААНБААТАР ХОТ**

**2023 ОН**

**АГУУЛГА**

**Ерөнхий мэдээлэл**

Нэг. Асуудалд дүн шинжилгээ хийсэн байдал

* 1. Асуудлын мөн чанар, цар хүрээ
	2. Тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээд
	3. Асуудал үүссэн шалтгаан, нөхцөл

Хоёр. Асуудлыг шийдвэрлэх зорилгыг тодорхойлсон байдал

Гурав.Асуудлыг зохицуулах хувилбарууд, тэдгээрийн эерэг болон сөрөг талын харьцуулсан байдал

Дөрөв. Зохицуулалтын хувилбаруудын үр нөлөөг тандан судалсан байдал

Тав. Зохицуулалтын хувилбаруудыг харьцуулсан дүгнэлт

Зургаа.тухайн зохицуулалтын талаарх олон улсын болон бусад улсын эрх зүйн зохицуулалтын харьцуулсан судалгаа

Долоо.зөвлөмж

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД ӨӨРЧЛӨЛТ**

**ОРУУЛАХ ХЭРЭГЦЭЭ, ШААРДЛАГЫГ УРЬДЧИЛАН ТАНДАН**

**СУДАЛСАН ТУХАЙ ТАЙЛАН**

Хууль тогтоомжийн тухай хуулийн 8 дугаар зүйлийн 8.1.1 дэх заалт, Монгол Улсын Засгийн газрын 2016 оны 59 дүгээр тогтоолын 1 дүгээр хавсралтаар баталсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу Засгийн газрын тусгай сангийн тухай хуульд өөрчлөлт оруулах хэрэгцээ, шаардлагын тандан судалгаа хийв.

**ЕРӨНХИЙ МЭДЭЭЛЭЛ**

Эрүүл мэндийн тухай хуулийн 13.2 дахь хэсэгт “Нийгмийн эрүүл мэндийн тусламж, үйлчилгээнд хүн амын эрүүл мэндийн байдал, түүнд нөлөөлөх хүчин зүйлийг тандах, судлах, хянах, эрүүл мэндийг дэмжих, хамгаалах, өвчин, эмгэгээс урьдчилан сэргийлэх, хүн амд эрүүл мэндийн боловсрол олгох үйл ажиллагаа хамаарна” гэж заасан.

Засгийн газрын тусгай сангийн тухай хуулийн 19 дүгээр зүйлийн 19.2 дахь хэсэгт Эрүүл мэндийг дэмжих сангийн хөрөнгө нь хандив, тусламж, эргэн төлөгдөх нөхцөлгүй олгосон эх үүсвэр, архи, согтууруулах ундааны онцгой албан татварын 1 хувь, эмийн импортын гаалийн болон нэмэгдсэн өртгийн албан татварын 2 хувь, тамхины онцгой албан татварын 2 хувьтай тэнцэх хэмжээний хөрөнгөөс бүрдэнэ гэж заасан байдаг. Мөн тус хуулийн 19 дүгээр зүйлийн 19.3 дахь хэсэгт тус сангийн хөрөнгийг эрүүл мэндийн мэдээлэл, сургалт, сурталчилгаа, ухуулга нөлөөлөл, тандалт судалгааны ажлыг зохион байгуулах арга хэмжээг санхүүжүүлэхээр тусгагдсан.

Улсын Их Хурлын 2020 оны 52 дугаар тогтоолын хоёрдугаар хавсралтаар батлагдсан “Алсын хараа-2050” Монгол Улсын урт хугацааны хөгжлийн бодлогын хүрээнд 2021-2030 онд хэрэгжүүлэх үйл ажиллагааны төлөвлөгөөнд эрүүл мэндийн тусламж, үйлчилгээнд орчин үеийн дэвшилтэт технологи нэвтрүүлэхтэй холбоотой хоёр үйл ажиллагаа тусгагдсан байна. Үүнд,

* 2.2.13-д Оношилгоо, эмчилгээний орчин үеийн дэвшилтэт технологийг нэвтрүүлж, иргэд эх орондоо бүрэн оношлогдон эмчлэгдэх боломжийг бүрдүүлэхийн зэрэгцээ гадаадын иргэд манай оронд ирж эрүүл мэндийн тусламж, үйлчилгээ авах нөхцөлийг бүрдүүлэх зорилгоор эмнэлэг олон улсын магадлан итгэмжлэл авах үйл ажиллагааг төрөөс дэмжинэ.
* 2.2.28-д Эрүүл мэндийн технологийн чиглэлээр хөрөнгө оруулалт хийх, дэвшилтэт технологи нэвтрүүлэх үйл ажиллагааг төрөөс дэмжинэ.

Засгийн газрын 2020 оны 37 дугаар тогтоолоор Эрүүл мэндийг дэмжих санд олгох хөрөнгийн эх үүсвэрийг улсын төсөвт жил бүр тусгаж байхыг Сангийн сайдад, Сангийн хөрөнгийн зарцуулалт, үйл ажиллагаанд хяналт тавьж ажиллахыг Эрүүл мэндийн сайдад тус тус даалгасан. Үүний дагуу Засгийн газрын тусгай сангийн тухай хуулийн 19 дүгээр зүйлийн 19.2 дахь хэсэгт заасан эх үүсвэрийн хүрээнд Эрүүл мэндийг дэмжих санд жилд дунджаар 3 тэрбум төгрөгийг Сангийн яамнаас Эрүүл мэндийн сайдын төсвийн багцад баталж өгдөг.

Архи, согтууруулах ундаа, тамхины онцгой албан татвар, эмийн импортын гаалийн болон нэмэгдсэн өртгийн албан татварын орлогоос Засгийн газрын тусгай сангийн тухай хуульд заасан хувиар тооцож үзэхэд 2023 онд 10 тэрбум төгрөгийг эрүүл мэндийг дэмжих санд гүйцэтгэлээр хуваарилан олгох боломжтой ч 2.7 тэрбум төгрөгийг Сангийн яамнаас Эрүүл мэндийн сайдын төсвийн багцад хуваарилсан.

Одоогийн хүчин төгөлдөр мөрдөгдөж буй хууль, эрх зүйн хүрээнд Эрүүл мэндийг дэмжих санд татан төвлөрүүлэх орлогыг бүрэн татан төвлөрүүлж, Эрүүл мэндийн сайдын төсвийн багцад хуваарилж олговол өмнө нь дэмжих сангийн санхүүжилтээр хийгдэж байсан арга хэмжээнүүдээс гадна шинээр батлагдсан төсөл, арга хэмжээнүүдийн төлөвлөгөө (“Элэг бүтэн Монгол”, “Эрүүл, идэвхтэй амьдрал”, “Эх, хүүхэд, нөхөн үржихүйн эрүүл мэнд” г.м.)-г хэрэгжүүлэх санхүүжилтийг шийдвэрлэнэ. Мөн эрүүл мэндийн тусламж, үйлчилгээнд орчин үеийн дэвшилтэт технологи шинээр нэвтрүүлэх, Монгол Улсад эмчлэх боломжгүй өвчнийг Монгол Улсад эмчлэх технологийг нутагшуулахад хүний нөөцийг чадавхжуулах, Нийгмийн даатгалын сангаас олгох тэтгэвэр, тэтгэмжийн тухай хуульд заасан шимтгэлийн хувь хэмжээ төлөх хугацааг хангаагүй эсхүл нийгмийн даатгалын шимтгэл огт төлж байгаагүй амьгүй донорт олгох оршуулгын тэтгэмж олгох боломжтой болох юм.

Мөн тус хуульд заасан Эрүүл мэндийг дэмжих сангийн хөрөнгийг зөвхөн зарцуулах, хяналт тавих бус сангийн хөрөнгийг төвлөрүүлэн зарцуулах, хяналт тавих журам болгон өөрчилнө.

**НЭГ. АСУУДАЛД ДҮН ШИНЖИЛГЭЭ ХИЙСЭН БАЙДАЛ**

* 1. **Асуудлын мөн чанар, цар хүрээ**

Засгийн газрын тусгай сангийн тухай хуулийн 19 дүгээр зүйлийн 19.1 дэх хэсэгт зааснаар эрүүл мэндийг дэмжих сан нь эрүүл мэндийн мэдээлэл, сургалт, сурталчилгаа, ухуулга нөлөөлөл, тандалт судалгааны ажлыг зохион байгуулахад дэмжлэг үзүүлэх зориулалттай сан бөгөөд 2006 оны 06 дугаар сарын 29-ны өдрийн Засгийн газрын тусгай сангийн тухай хуулиар архи, согтууруулах ундааны онцгой албан татварын 1 хувь, эмийн импортын гаалийн болон нэмэгдсэн өртгийн албан татварын 2 хувь, тамхины онцгой албан татварын 2 хувьтай тэнцэх хэмжээний хөрөнгөөр бүрдүүлэхээр анх байгуулагдсан. Сүүлийн 5 жилийн батлагдсан төсвөөс дүгнэхэд нийгмийн эрүүл мэндийн олон салбарын оролцоотой хэрэгжих төсөл, хөтөлбөр, арга хэмжээг дэмжиж ажиллахад маш бага санхүүжилт юм.

2015 оны 01 дүгээр сарын 23-ны өдрийн Засгийн газрын тусгай сангийн тухай хуулийн нэмэлт өөрчлөлтөөр татан буугдаж 2 жил завсарлаад 2016 оны 11 дүгээр сарын 10-ны өдрийн Засгийн газрын тусгай сангийн тухай хуулийн нэмэлт өөрчлөлтөөр 2017 оны 01 дүгээр сарын 1-ээс эхлэхээр эргэж сэргээсэн.

Засгийн газрын тусгай сангийн тухай хуулийн 19 дүгээр зүйлийн 19.3 дахь хэсэгт заасан дараах 7 чиглэлээр эрүүл мэндийн мэдээлэл, сургалт, сурталчилгаа, ухуулга нөлөөлөл, тандалт судалгааны ажлыг зохион байгуулах арга хэмжээг санхүүжүүлэхэд сангийн мөнгийг зарцуулдаг.

1. Халдварт бус өвчнөөс урьдчилан сэргийлэх
2. Халдварт өвчнөөс урьдчилан сэргийлэх
3. Орчны эрүүл мэндийг хамгаалах
4. Осол, гэмтлээс урьдчилан сэргийлэх, эрүүл, аюулгүй амьдралын орчныг бүрдүүлэх
5. Сэтгэцийн эрүүл мэндийг хамгаалах, архи, тамхи, мансууруулах бодисын хорт нөлөөллөөс сэргийлэх
6. Эмийн зохистой хэрэглээг сурталчлан таниулах
7. Эмнэлгийн мэргэжилтний ёс зүй, эрүүл мэндийн байгууллагын ил тод байдал, хариуцлагыг дээшлүүлэх

Дээрхи ерөнхий 7 заалтыг багцалж тодорхой болгох, эрүүл мэндийн тусламж, үйлчилгээнд орчин үеийн дэвшилтэт технологи шинээр нэвтрүүлэх, Монгол Улсад эмчлэх боломжгүй өвчнийг Монгол Улсад эмчлэх технологийг нутагшуулах үйл ажиллагааны чиглэлийг нэмэх шаардлагатай байна.

**1.2.Тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээд**

Засгийн газрын тусгай сангийн тухай хуульд өөрчлөлт оруулах тухай хуулийн төслийг хэрэгжүүлэхтэй холбоотойгоор хуулийн этгээдэд заавал биелүүлэх шинжтэй үүрэг хариуцлага тусгаагүй тул нэмэгдэл зардал үүсч эрх ашиг нь зөрчигдөхгүй.

Хуулийн төслийг хэрэгжүүлэхэд иргэнд үүрэг хүлээлгэсэн зохицуулалт тусгагдаагүй тул иргэнд үүсэх зардал байхгүй, эрх ашиг нь зөрчигдөхгүй.

Аж ахуйн нэгжүүдэд хуулийн хүрээнд төсөл, хөтөлбөр, арга хэмжээ хэрэгжүүлэх боломж нь ил тод, нээлттэй байх тул эрх нь зөрчигдөхгүй.

**1.3. Асуудал үүссэн шалтгаан, нөхцөл**

Засгийн газрын тусгай сангийн тухай хуулийн 19 дүгээр зүйлийн 19.3 дахь хэсэгт сангийн хөрөнгийг эрүүл мэндийн мэдээлэл, сургалт, сурталчилгаа, ухуулга нөлөөлөл, тандалт судалгааны ажлыг санхүүжүүлэх, энэ чиглэлээр хэрэгжүүлэх арга хэмжээ ерөнхий байдлаар тусгагдсан.

Эрүүл мэндийн тухай хуулийн 7 дугаар зүйлд Монгол Улсын Засгийн газар эрүүл мэндийн талаар батлагдсан бодлого, хөтөлбөрийг санхүүжүүлэх, хэрэгжилтэд хяналт тавих болон зайлшгүй шаардлагаар гадаад улсад эмчлүүлэх иргэнд санхүүжилт олгох журмыг батлах бүрэн эрхтэйг заасан.

Засгийн газрын 2020 оны 37 дугаар тогтоолоор "Эрүүл мэндийг дэмжих сангийн хөрөнгийг зарцуулах, хяналт тавих журам"-ыг баталсан. Мөн Эрүүл мэндийг дэмжих санд олгох хөрөнгийн эх үүсвэрийг улсын төсөвт жил бүр тусгаж байхыг Сангийн сайдад, сангийн хөрөнгийн зарцуулалт, үйл ажиллагаанд хяналт тавьж ажиллахыг Эрүүл мэндийн сайдад тус тус даалгасан.

Засгийн газрын тусгай сангийн тухай хуулийн 19 дүгээр зүйлд Эрүүл мэндийг дэмжих сангийн хөрөнгө нь хандив, тусламж, эргэн төлөгдөх нөхцөлгүй олгосон эх үүсвэр, архи, согтууруулах ундааны онцгой албан татварын 1 хувь, эмийн импортын гаалийн болон нэмэгдсэн өртгийн албан татварын 2 хувь, тамхины онцгой албан татварын 2 хувьтай тэнцэх хэмжээний хөрөнгөөс бүрдэнэ гэж заасан байдаг. Энэхүү эх үүсвэрийн хүрээнд Эрүүл мэндийг дэмжих санд жилд дунджаар 3 орчим тэрбум төгрөгийг Сангийн яамнаас хуваарилж өгдөг.

Засгийн газрын тусгай сангийн тухай хуульд заасан дээр дурдсан татварын орлогоос 2023 онд 10 тэрбум төгрөгийг Эрүүл мэндийг дэмжих санд гүйцэтгэлээр хуваарилан олгох боломжтой байгаа хэдий ч 2.7 тэрбум төгрөгийг Сангийн яамнаас Эрүүл мэндийн сайдын төсвийн багцад хуваарилсан байна.

 Монгол Улсын эрүүл мэндийн үзүүлэлтээр хүн амын өвчлөл, нас баралтын тэргүүлэх шалтгаанд харьцангуй урьдчилан сэргийлэх боломжтой, хүний эрүүл амьдрах мэдлэг, боловсрол, зан үйлээс шалтгаалсан халдварт бус өвчин давамгайлж нийт өвчлөлийн 80 гаруй хувийг эзэлж байна.

Хүн амын эрүүл амьдралын хэв маягт тухайн хүний зан үйл, мэдлэг боловсролоос гадна нийгэм, эдийн засгийн хүчин зүйл, салбар дундын хамтын ажиллагаа, уур амьсгалын өөрчлөлт, дэлхий дахинаа асар хурдацтай хөгжиж байгаа шинэ дэвшилтэт техник, технологи ихээхэн нөлөөлж байна.

Дэлхийн улс орнууд Тогтвортой хөгжлийн зорилтод хүрч хүний эрүүл, энх сайн, сайхан байдлыг хангахад эрүүл мэндийн тусламж, үйлчилгээг хүн бүрт тэгш, хүртээмжтэй хүргэх, иргэн оршин буй газраасаа эрүүл мэндийн тусламж, үйлчилгээг санхүүгийн эрсдэлгүйгээр авах боломжийг бүрдүүлэхийг зорьж байна. Тийм ч учраас Монгол Улсын Засгийн газар 2017 оноос эхлэн гадаад улсад зайлшгүй шаардлагаар эмчлүүлсэн иргэдэд эмчилгээний зардлын дэмжлэг үзүүлж эхэлсэн. Энэхүү санхүүжилтэд жил бүр 500,0 сая төгрөг батлагддаг бөгөөд 2023 оны байдлаар нийт 520 иргэн энэхүү санхүүгийн дэмжлэг авсан байна. Тус дэмжлэгийн хүрээнд 1 иргэн 5 хүртлэх сая төгрөгийн дэмжлэг авч байгаа нь иргэдийн зарцуулсан эмчилгээний зардалтай харьцуулахад ихээхэн бага байгаа юм. Тухайлбал, 2019 онд эрхтэн шилжүүлэн суулгахад иргэнээс дунджаар 78 сая төгрөг гарч байсан бол 2023 онд энэ зардал 200-400 сая төгрөг болж өссөн байна.

2022 онд тус дэмжлэгт санхүүжилт авахаар 81 иргэн хандсан хэдий ч батлагдсан санхүүжилт хүрэлцээгүйн улмаас 18 иргэний санхүүжилтийг 2023 оны санхүүжилтээс олгоод байна.

Монгол Улсад 2000 онд Донорын тухай анхдагч хууль, 2018 онд тус хуулийн шинэчилсэн найруулга батлагдаж өнөөг хүртэл хүчин төгөлдөр хэрэгжиж байна. Донорын тухай хуульд 2012-2021 онд нийт 4 удаа нэмэлт, өөрчлөлт орсон.

ДЭМБ-аас эс, эд, эрхтэн шилжүүлэн суулгах мэс заслыг аль болох амьгүй донороос хийхийг улс орнуудад зөвлөмж болгож байна. Зөвлөмжийн хүрээнд манай улс нийт 3800 гаруй тархины үхэлтэй донорыг илрүүлж 24 бодит донороос 31 хүнд бөөр, 21 хүнд элэг шилжүүлэн суулгах, 80 гаруй хүнд шөрмөс суулгах мэс заслын эмчилгээг амжилттай хийгээд байна. 2023 оны 10 дугаар сарын байдлаар эрхтэн шилжүүлэн суулгуулах шаардлагатай нийт 826 иргэн байна.

Одоогийн хүчин төгөлдөр мөрдөгдөж буй хууль, эрх зүйн хүрээнд Эрүүл мэндийг дэмжих санд төвлөрүүлэх орлогыг бүрэн татан төвлөрүүлж, Эрүүл мэндийн сайдын төсвийн багцад хуваарилж олговол өмнө нь дэмжих сангийн санхүүжилтээр хэрэгжиж байсан нийгмийн эрүүл мэндийн арга хэмжээнээс гадна шинээр батлагдсан төсөл, арга хэмжээний төлөвлөгөө (“Элэг бүтэн Монгол”, “Эрүүл, идэвхтэй амьдрал”, “Эх, хүүхэд, нөхөн үржихүйн эрүүл мэнд” г.м.)-г хэрэгжүүлэхэд шаардагдах санхүүжилтийг нэмэгдүүлэх боломжтой юм. Мөн орлогыг бүрэн төвлөрүүлснээр эрүүл мэндийн тусламж, үйлчилгээнд орчин үеийн дэвшилтэт технологи шинээр нэвтрүүлэх, Монгол Улсад оношлох, эмчлэх боломжгүй өвчнийг оношлох, эмчлэх технологи нутагшуулах үйл ажиллагааг санхүүжүүлэх болон Нийгмийн даатгалын сангаас олгох тэтгэвэр, тэтгэмжийн тухай хуульд заасан тэтгэмжийн даатгалын шимтгэл төлсөн байвал зохих хугацааг хангаагүй эсхүл тэтгэмжийн шимтгэл төлж байгаагүй амьгүй донорын эрхийг хүндэтгэж оршуулгын тэтгэмж олгох боломж бүрдэнэ.

Иймд дээр дурдсан асуудлыг хуулиар зохицуулах, хуулийн зохицуулалтыг боловсронгуй болгох хэрэгцээ, шаардлага байна.

Энэхүү хуулийн төсөл батлагдсанаар Монгол Улсын нийгэм эдийн засагт дараах эерэг үр дүн гарна.

1. Эрүүл мэндийг дэмжих сангийн хөрөнгийг бүрэн төвлөрүүлж үйл ажиллагааг өргөжүүлэн дан ганц нийгмийн эрүүл мэндийн арга хэмжээ бус хүний эрүүл мэндэд сөрөөр нөлөөлөх хүчин зүйлээс үүдэлтэй өвчнийг эмчилж эдгэрүүлэх, хөдөлмөрийн чадвар алдалтыг бууруулах зэрэг арга хэмжээнд зарцуулснаар иргэдэд эрүүл мэндийн улмаас үүсэх санхүүгийн дарамтыг бууруулах, дундаж наслалтыг уртасгах ач холбогдолтой болно.
2. Эрүүл мэндийн тусламж, үйлчилгээнд орчин үеийн дэвшилтэт технологи шинээр нэвтрүүлэх, Монгол Улсад эмчлэх боломжгүй өвчнийг эмчлэх технологийг нутагшуулах хүний нөөцийн чадавх бэхжинэ.
3. Монгол Улсад эмчлэх боломжгүй өвчнийг эх орондоо оношилж эмчилдэг болох боломж сайжирна.
4. Нийгмийн даатгалын сангаас олгох тэтгэвэр, тэтгэмжийн тухай хуулийн 20 дугаар зүйлийн 1 дэх хэсэгт заасан тэтгэмжийн даатгалын шимтгэл төлсөн байвал зохих хугацааг хангаагүй эсхүл тэтгэмжийн шимтгэл төлж байгаагүй

**ХОЁР. АСУУДЛЫГ ШИЙДВЭРЛЭХ ЗОРИЛГЫГ**

**ТОДОРХОЙЛСОН БАЙДАЛ**

Тус хуулийн төслийн үндсэн зорилго нь Эрүүл мэндийг дэмжих сангийн хөрөнгийн эх үүсвэрийг нэмэгдүүлэх, санхүүжүүлэх төсөл, хөтөлбөр, арга хэмжээний чиглэлийг багцалж цөөн болгох (7 чиглэлийг 4 болгох), өмнө нь дэмжих сангийн санхүүжилтээр хийгдэж байсан арга хэмжээнүүдээс гадна эрүүл мэндийн тусламж, үйлчилгээнд орчин үеийн дэвшилтэт технологи шинээр нэвтрүүлэх, Монгол Улсад эмчлэх боломжгүй өвчнийг Монгол Улсад эмчлэх технологийг нутагшуулах үйл ажиллагаанд шаардагдах санхүүжилтийг нэмэгдүүлэхтэй холбоотой зарим зохицуулалтыг боловсронгуй болгох зорилготой.

Асуудлыг дараах аргачлалын дагуу зохицуулах боломжтой гэж үзлээ.

* Шинээр зохицуулалт хийхгүйгээр асуудлыг шийдвэрлэх
* Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх
* Зах зээлийн механизмаар дамжуулан төрөөс зохицуулалт хийх
* Төрийн бус байгууллагаар төрийн тодорхой чиг үүргийг гүйцэтгүүлэх
* Захиргааны шийдвэр гаргах
* Хууль тогтоомжийн төсөл боловсруулах

**ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН**

**ЭЕРЭГ БОЛОН СӨРӨГ ТАЛЫН ХАРЬЦУУЛСАН БАЙДАЛ**

Хуулийн төсөл боловсруулах аргачлалын тавдугаарт заасны дагуу асуудлыг зохицуулах хувилбаруудыг тодорхойлсноор хоёрдугаар хэсэгт заасан зоригодоо хүрч чадах эсэх, дээрхи зорилтыг биелүүлснээр зардлын хувьд эерэг үр дүн байгаа эсэхийг харгалзан дараах аргуудыг хэрэгжүүлэхэд гаргах зардал, өгөөжийг харьцуулан доорх дүгнэлтийг гаргалаа.

|  |  |  |
| --- | --- | --- |
| Зохицууллатын хувилбар | Харьцуулалт | Үр дүн  |
| эерэг | сөрөг |
| 1. “тэг” хувилбар буюу шинээр зохицуулалт хийхээс татгалзах
 | Тулгамдаж буй асуудлууд хэвээр байх бөгөөд зорилгод хүрэх боломжгүй байна.  | Эрүүл мэндийг дэмжих сангийн үйл ажиллагааны чиглэл хэт ерөнхий, олон чиглэлтэй, тэдгээрт зарцуулагдах санхүүжилт олон хуваагдсан хэвээр байна.  | сөрөг |
| 1. Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх
 | Тавьсан зорилгодоо хүрэх боломжгүй байна.  | Тодорхой хэмжээний зардал гарах боловч асуудлын шалтгааныг арилгахгүй. | сөрөг |
| 1. Зах зээлийн механизм хэрэглэх, төрөөс зохицуулалт хийх
 | Зорилгодоо хүрэх боломжгүй | Төрийн зохицуулалт зайлшгүй гшаардлагатай тул асуудлыг шийдвэрлэх боломжгүй | сөрөг |
| 1. Захиргааны шийдвэр гаргах
 | Эрүүл мэндийг дэмжих сангийн хөрөнгийн эх үүсвэр, зарцуулах чиглэлийг хуулиар тогтоосон тул ззахиргааны шийдвэр гаргах боломжгүй | Ямар нэгэн үр өгөөж гарахгүй  | сөрөг |
| 1. Төрийн бус байгууллагаар төрийн тодорхой чиг үүргийг гүйцэтгүүлэх
 | Тусгай сангийн тухай хуульд заасан 7 чиглэлээр төрийн бус байгууллагууд төсөл, хөтөлбөр, арга хэмжээ хэрэгжүүлэх боломжтой ч зорилгодоо хүрэхэд хангалтгүй юм.  | Хэрэгжих боломжгүй | сөрөг |
| 1. Хууль тогтоомжид нэмэлт, өөрчлөлт оруулах төсөл боловсруулах
 | Засгийн газрын тусгай сангийн тухай хуульд нэмэлт, өөрчлөлт оруулах замаар бий болгох тул зорилгодоо хүрэхэд тохиромжтой. | Ямар нэгэн зардал гарахгүйгээр асуудлыг шийдвэрлэх гол арга зам болно. | эерэг |

Зорилгодоо хүрэх боломжит байдал, асуудлын эерэг, сөрөг талуудыг үнэлсний үр дүнд Засгийн газрын тусгай сангийн тухай хуулнэмэлт өөрчлөлт оруулах хуулийн төслийг боловсруулах нь асуудлыг шийдвэрлэх арга зам гэж дүгнэн цаашдын судалгааг хийлээ.

**ДӨРӨВ. ЗОХИЦУУЛАЛТЫН ХУВИЛБАРУУДЫН ҮР НӨЛӨӨГ ТАНДАН СУДАЛСАН БАЙДАЛ**

|  |  |  |  |
| --- | --- | --- | --- |
| Үзүүлэх үр нөлөө | Холбогдох асуулт | Хариулт | Тайлбар |
| 1.Хүний эрхийн суурь зарчмуудад нийцэж байгаа эсэх | 1.1.Ялгаварлан гадуурхахгүй ба тэгш байх |
| 1.1.1.Ялгаварлан гадуурхахыг хориглох эсэх |  | үгүй | сөрөг нөлөө байхгүй |
|  1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх |  | Үгүй |   |
|  1.1.3.Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх | Тийм |  |   |
| 1.2.Оролцоог хангах |   |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | Тийм |  |  |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх | Тийм |  |  |
| 1.3.Хууль дээдлэх зарчим ба сайн |   |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | Тийм |  |   |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмийн талаар НҮБ-аас өгсөн зөвлөмжид нийцэж байгаа эсэх | Тийм |  |   |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх |   |  Үгүй | Ямар нэгэн сөрөг нөлөөгүй |
| 2.Хүний эрхийг | 2.1.Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх |  Тийм |  |   |
| 2.2.Хязгаарлалт тогтоох нь зайлшгүй эсэх |   |  Үгүй |   |
| 3.Эрх агуулагч[[8]](%22%20%5Cl%20%22_ftn8%22%20%5Co%20%22)  |  3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх |   |  Үгүй |   |
| 3.2.Эрх агуулагчдыг эмзэг байдлаар нь ялгаж тодорхойлсон эсэх |  |  Үгүй |   |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх |  |  Үгүй |   |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй) |  |  Үгүй |   |
| 4.Үүрэг хүлээгч[[9]](%22%20%5Cl%20%22_ftn9%22%20%5Co%20%22)  | 4.1.Үүрэг хүлээгчдийг тодорхойлсон эсэх |  Тийм |   |   |
| 5.Жендэрийн | 5.1.Жендэрийн үзэл баримтлалыг тусгасан эсэх |  Тийм |   |   |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх |  Тийм |   |   |

Хүснэгт 2

ЭДИЙН ЗАСАГТ ҮЗҮҮЛЭХ ҮР НӨЛӨӨ

|  |  |  |  |
| --- | --- | --- | --- |
| Үзүүлэх үр нөлөө |   | Хариулт | Тайлбар |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх |  | Үгүй |   |
|  | Үгүй |   |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм |  | сөрөг нөлөө байхгүй |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | Тийм |  |   |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх |  | Үгүй |   |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх |  | Үгүй |   |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх |  | Үгүй |   |
| 2.4.Зах зээлд шинээр монополийг бий болгох эсэх |  | Үгүй |   |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх |  | Үгүй |   |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм |  | сөрөг нөлөө байхгүй |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх |  | Үгүй |   |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх |  | Үгүй |   |
| 3.5.Аж ахуйн нэгжийг үйл ажиллагаагаа зогсооход хүргэх эсэх |  | Үгүй |   |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх |  | Үгүй |   |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх |  | Үгүй |   |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх |  | Үгүй |   |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх |  | Үгүй |   |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм |  |   |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм |  |   |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх |  | Үгүй |   |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм |  |   |
| 7.3.Хэрэглэгчдийн эрх ашигт нөлөөлөх эсэх |  | Үгүй |   |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм |  | сөрөг нөлөө байхгүй |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх |  | Үгүй |   |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх |  | Үгүй |   |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх |  | Үгүй |  хамааралгүй |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх |  |  |   |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх |  |  |   |
| 9.3.Төрийн байгууллагад захиргааны шинэ чиг үүрэг бий болгох эсэх |  |  |   |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх |  |  |   |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх |  |  |   |
| 10.3.Инфляци нэмэгдэх эсэх |  |  |   |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | тийм |  |  |

Хүснэгт 3

НИЙГЭМД ҮЗҮҮЛЭХ ҮР НӨЛӨӨ

|  |  |  |  |
| --- | --- | --- | --- |
| Үзүүлэх үр |   | Хариулт | Тайлбар |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх |  | Үгүй |   |
| 1.2.Шууд болон шууд бусаар ажлын байрны цомхотгол бий болгох эсэх |  | Үгүй |   |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх |  | Үгүй |   |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх |  | Үгүй |   |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх |  | Үгүй |   |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | тийм |  |   |
| 2.3.Ажилчдын эрх, үүрэгт шууд болон шууд бусаар нөлөөлөх эсэх |  | Үгүй |   |
| 2.4.Шинээр ажлын стандарт гаргах эсэх |  | Үгүй |   |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх |  | Үгүй |   |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх |  | Үгүй |   |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт |  | Үгүй |   |
| 3.3.Гадаадын иргэдэд илэрхий нөлөөлөх эсэх |  | Үгүй |   |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх |  | Үгүй |   |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх |  | Үгүй |   |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх |  | Үгүй |   |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх |  | Үгүй |   |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх |  | Үгүй |   |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | тийм |  | эерэг нөлөө үзүүлнэ |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх |  | Үгүй |   |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | тийм |  |  эерэг нөлөө үзүүлнэ |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх |  | Үгүй |   |
| 6.2.Ажилчдын боловсрол, шилжилт хөдөлгөөнд нөлөөлөх эсэх |  | Үгүй |   |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх |  | үгүй |   |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх |  | үгүй |   |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх |  | үгүй |   |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх |  | үгүй |   |
| 7.2.Хуулийг албадан хэрэгжүүлэхэд нөлөөлөх эсэх |  | үгүй |   |
| 7.3.Гэмт хэргийн илрүүлэлтэд нөлөө үзүүлэх эсэх |  | үгүй |   |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх |  | үгүй |   |
| 8.Соёл | 8.1.Соёлын өвийг хамгаалахад нөлөө үзүүлэх эсэх |  | үгүй |   |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх |  | үгүй |   |
| 8.3.Иргэдийн түүх, соёлоо хамгаалах оролцоонд нөлөөлөх эсэх |  | үгүй |   |

Хүснэгт 4

БАЙГАЛЬ ОРЧИНД ҮЗҮҮЛЭХ ҮР НӨЛӨӨ

|  |  |  |  |
| --- | --- | --- | --- |
| Үзүүлэх үр |   | Хариулт | Тайлбар |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх |  | үгүй |   |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх |  | үгүй |   |
| 2.2.Эрчим хүчний хэрэглээг нэмэгдүүлэх эсэх |  | үгүй |   |
| 2.3.Эрчим хүчний үйлдвэрлэлд нөлөө үзүүлэх эсэх |  | үгүй |   |
| 2.4.Тээврийн хэрэгслийн агаарын бохирдлыг нэмэгдүүлэх эсэх |  | үгүй |   |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх |  |  | хамааралгүй  |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх |  |  | хамааралгүй |
| 3.3.Ан амьтдын нүүдэл, суурьшилд сөргөөр нөлөөлөх эсэх |  |  | хамааралгүй |
| 3.4.Тусгай хамгаалалттай газар нутагт сөргөөр нөлөөлөх эсэх |  |  | хамааралгүй |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх |  | үгүй |   |
| 4.2.Усны бохирдлыг нэмэгдүүлэх эсэх |  | үгүй |   |
| 4.3.Ундны усны чанарт нөлөөлөх эсэх |  | үгүй |   |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх |  | үгүй |   |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх |  | үгүй |   |
| 6.Газрын ашиглалт | 6.1.Ашиглагдаагүй байсан газрыг ашиглах эсэх |  | үгүй |   |
| 6.2.Газрын зориулалтыг өөрчлөх эсэх |  | үгүй |   |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх |  | үгүй |   |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх |  | үгүй |   |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх |  | үгүй |   |

**ТАВ. ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ**

|  |  |  |  |
| --- | --- | --- | --- |
| Арга | Зорилгодоо хүрэх байдал | Зардал, өгөөжийн харьцаа | Үр дүн |
| 1. “тэг” хувилбар буюу шинээр зохицуулалт хийхээс татгалзах
 | Өөрчлөлт гарахгүй | Нэмэлт зардал гарахгүй | сөрөг |
| 1. Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх
 | Өөрчлөлт гарахгүй | Нэмэлт зардал гарахгүй | сөрөг |
| 1. Зах зээлийн механизм хэрэглэх, төрөөс зохицуулалт хийх
 | Өөрчлөлт гарахгүй | Нэмэлт зардал гарахгүй | сөрөг |
| 1. Захиргааны шийдвэр гаргах
 | Өөрчлөлт гарахгүй  | Өөрчлөгдөхгүй  | сөрөг |
| 1. Төрийн бус байгууллагаар төрийн тодорхой чиг үүргийг гүйцэтгүүлэх
 | Өөрчлөлт гарахгүй  | Өөрчлөгдөхгүй  | сөрөг |
| 1. Хууль тогтоомжид нэмэлт, өөрчлөлт оруулах төсөл боловсруулах
 | Хүрэх боломжтой | Нэмэлт зардал гарахгүй асуудлыг шийдвэрлэх боломжтой | эерэг |

Засгийн газрын тусгай сангийн тухай хуулийн 19 дүгээр зүйлийн 19.3 дахь хэсэгт заасан дараах 7 чиглэлээр эрүүл мэндийн мэдээлэл, сургалт, сурталчилгаа, ухуулга нөлөөлөл, тандалт судалгааны ажлыг зохион байгуулах арга хэмжээг санхүүжүүлэхэд сангийн мөнгийг зарцуулдаг. Үүнд:

1. Халдварт бус өвчнөөс урьдчилан сэргийлэх
2. Халдварт өвчнөөс урьдчилан сэргийлэх
3. Орчны эрүүл мэндийг хамгаалах
4. Осол, гэмтлээс урьдчилан сэргийлэх, эрүүл, аюулгүй амьдралын орчныг бүрдүүлэх
5. Сэтгэцийн эрүүл мэндийг хамгаалах, архи, тамхи, мансууруулах бодисын хорт нөлөөллөөс сэргийлэх
6. Эмийн зохистой хэрэглээг сурталчлан таниулах
7. Эмнэлгийн мэргэжилтний ёс зүй, эрүүл мэндийн байгууллагын ил тод байдал, хариуцлагыг дээшлүүлэх

Засгийн газрын тусгай сангийн тухай хуулийн 19 дүгээр зүйлийн 19.3 дахь хэсгийг өөрчлөн найруулж хүн амын эрүүл мэндийн байдал, түүнд нөлөөлөх хүчин зүйлийг тандах, судлах, өвчин эмгэгээс урьдчилан сэргийлэх чиглэлээр сургалт, сурталчилгаа, нөлөөллийн ажил зохион байгуулах, эмийн зохистой хэрэглээг сурталчлан таниулах эрүүл мэндийн тусламж, үйлчилгээнд дэвшилтэт технологи нэвтрүүлэхэд дэмжлэг үзүүлэх, Монгол Улсад эмчлэх боломжгүй өвчнийг Монгол Улсад эмчлэх технологийг нутагшуулах агуулга бүхий нэмэлт өөрчлөлтийг тус тус оруулж өөрчилнө. Дээрхи долоон арга хэмжээг санхүүжүүлж байсныг нэгтгэж, бүлэглэснээр арга хэмжээ тус бүрийн санхүүжилтийн хэмжээ нэмэгдэнэ.

 Гадаад улсад эмчлүүлэх шаардлагатай байсан 39 өвчнийг 2018 онд 26 болгон бууруулсан. 2018-2023 онд дахин 4 өвчний эмчилгээг эмчилгээг нэвтрүүлэх, нутагшуулах замаар Монголд эмчлэгдэх боломжгүй өвчнийг үе шаттай бууруулахаар ажиллаж байна. Гэвч нэг шинэ технологийг нэвтрүүлж нутагшуулахад дан ганц техник, тоног төхөрөмж төдийгүй хүний нөөцийн чадавхийг бэхжүүлэх хэрэгцээ шаардлага чухлаар тавигдаж байна.

Өнөөгийн байдлаар эмнэлгийн мэргэжилтнүүдийг чадавхижуулах зорилгоор гадаад улс оронд багаар (5 хүнтэй баг, 10 хоног) сургахад жилд дунджаар 300-400 сая төгрөг (сургалтын зардал орохгүйгээр), гадаадын эмнэлгийн мэргэжилтний баг (5 хүнтэй 10 хоног) авчирч ажиллуулахад дунджаар 100 сая төгрөг зарцуулж байгаа тооцоолол байна.

Засгийн газрын тусгай сангийн тухай хуульд нэмэлт өөрчлөлт оруулснаар эрүүл мэндийн тусламж, үйлчилгээнд орчин үеийн дэвшилтэт технологи шинээр нэвтрүүлэх, Монгол Улсад эмчлэх боломжгүй өвчнийг Монгол Улсад эмчлэх хүний нөөцийн чадавхи сайжрахын зэрэгцээ иргэн оношилгоо, эмчилгээ хийлгэх зорилгоор гадаад улс орныг зорьж эрүүл мэндээс үүдэлтэй санхүүгийн дарамтад орох эрсдэл буурах ач холбогдолтой.

**ЗУРГАА.ТУХАЙН ЗОХИЦУУЛАЛТЫН ТАЛААРХ ОЛОН УЛСЫН БОЛОН**

**БУСАД УЛСЫН ЭРХ ЗҮЙН ЗОХИЦУУЛАЛТ**

Дэлхий нийтийн чиг хандлага нь өвдсөн хойно нь биш өвчнийг эрт илрүүлэх, эрт оношлох, нэгэнт өвдсөн үед хүндрэлээс сэргийлэх, эрүүл мэндээс үүдэлтэй иргэнд учрах санхүүгийн дарамтыг бууруулахад бүх бодлогоо, арга хэмжээг чиглүүлж байна. Дийлэнх улс орнууд архи, тамхины эсрэг хуулийг батлан хэрэгжүүлэхийн зэрэгцээ эдгээр бүтээгдэхүүнээс авсан татвараа эрүүл мэндийг дэмжих, нийгмийн эрүүл мэнд болон эрүүл мэндийн тусламж үйлчилгээндээ зориулах эрх зүйн зохицуулалт ашигладаг. Тухайлбал, АНУ-ын ихэнх муж, Авсрали, Мексик, Чили, Дани, Финлянд, Норвеги, Франц, Их Британи, Ирланд, Носхон далайн арлын орнууд, БНСУ, Камбож, Өмнөд Африк зэрэг дэлхийн олон улсуудыг дурьдаж болно.

**ДОЛОО. ЗӨВЛӨМЖ**

Дэвшүүлсэн зорилго, зорилтдоо хүрэхийн тулд Засгийн газрын тусгай сангийн тухай хуульд өөрчлөлт оруулах тухай хуулийн төсөл боловсруулж батлан гаргах хувилбарыг сонгох замаар тулгамдсан асуудлыг шийдэх нь хамгийн үр дүнтэй гэж үзэж байна. Энэхүү хуулийн төслөөр дараах асуудлыг зохицуулах шаардлагатай байна:

1. Засгийн газрын тусгай сангийн тухай хуулийн 19 дүгээр зүйлийн 19.2 дахь хэсэгт заасан эх үүсвэрийн хүрээнд Эрүүл мэндийг дэмжих сангийн санхүүжилтийг бүрэн хуваарилахгүй байгаа тул Засгийн газрын тусгай сангийн тухай хуулийн19 дүгээр 19.5 дахь заалтын “хөрөнгийг” гэсний дараа “төвлөрүүлэх,” гэж нэмэх,
2. Засгийн газрын тусгай сангийн тухай хуулийн 19 дүгээр зүйлийн 19.3 дахь хэсэгт заасан ерөнхий 7 чиглэлийг нэгтгэн хуулийн төсөлд 6 чиглэл болгон оновчтой тусгасныг хэрэгжүүлэх;
3. Монгол Улсад эмчлэх боломжгүй өвчнийг эмчлэх технологийг нутагшуулах, зайлшгүй шаардлагаар гадаад улсад эмчлүүлсэн өвчтөний эмчилгээний зардалд дэмжлэг үзүүлэх талаар иргэдээс ирүүлсэн хүсэлтийг бүрэн шийдвэрлэдэг болох,
4. Нийгмийн даатгалын сангаас олгох тэтгэвэр, тэтгэмжийн тухай хуулийн 20 дугаар зүйлийн 1 дэх хэсэгт заасан тэтгэмжийн даатгалын шимтгэл төлсөн байвал зохих хугацааг хангаагүй эсхүл тэтгэмжийн шимтгэл төлж байгаагүй амьгүй донорт олгох оршуулгын тэтгэмж олгох асуудлыг шийдвэрлэдэг болох.

**АШИГЛАСАН ЭХ СУРВАЛЖ**

**Хууль тогтоомж**

1. Монгол Улсын үндсэн хууль
2. Эрүүл мэндийн тухай хууль
3. Хууль тогтоомжийн тухай хууль
4. Засгийн газрын тусгай сангийн тухай хууль

**Цахим эх сурвалж**

<https://www.legalinfo.mn/law/details/11119>

<https://www.legalinfo.mn/law/details/11848>

**Монгол Улсын Засгийн газрын тогтоол**

1. Засгийн газрын 2016 оны 01 дүгээр сарын 25-ны өдрийн “Аргачлал батлах тухай” 59 дүгээр тогтоол
2. Монгол Улсын Засгийн газрын 2020 оны 1 дүгээр сарын 29-ний өдрийн “Журам батлах тухай” 37 дугаар тогтоол
3. Монгол Улсын Засгийн газрын 2021 оны 10 дугаар сарын 20-ны өдрийн “Тогтоолын өөрчлөлтөд нэмэлт, өөрчлөлт оруулах тухай” 323 дугаар тогтоол

---ооОоо---